open-index/open-wikipedia-markdown huggingface dataset:
சமஸ்கிருத மொழி நூல்களின் பட்டியல்

துவக்கத்தில் சமஸ்கிருத மொழி நூல்கள் ஓலைச்சுவடிகளில் எழுதப்பட்டது. 18ஆம் நூற்றாண்டில் காகிதங்களில் அச்சடிக்கப்பட்டது. இதில் வேத நூல்கள் எழுத்தின்றி ஓசை (சப்தம்) வாய்மொழி வழியாக குருகுலம் மூலம் குரு-சீடர்களின் வாயிலாக பல ஆயிரம் ஆண்டுகளாக கடத்தப்பட்டது.  சமஸ்கிருத மொழி நூல்களில் காலத்தால் மிகவும் பழமையானது ரிக் வேதம் ஆகும். வேதங்களின் சாரமாக உபநிடதங்கள் ஆகும்.. உபநிடத சாரத்தை விளக்க பிரம்ம சூத்திரம் நூல்  வியாசரால் எழுதப்பட்டது. 

வேதங்களின் சாரத்தை எளிய மக்கள் அறியும் பொருட்டு  இராமாயணம், மகாபாரதம் எனும் இரண்டு காப்பியங்கள் வால்மீகி மற்றும் வியாசரால் எழுதப்பட்டது. மேலும் வியாசர் புராண நூல்கள் எழுதினார்.

பாணினி முனிவர் அஷ்டாத்தியாயீ மற்றும் பதஞ்சலி முனிவர் மகாபாஷ்யம்  மற்றும் காத்தியாயனர்  சமஸ்கிருத மொழி இலக்கண நூல்கள் எழுதினர். அமரசிம்மன் என்பவர் சமஸ்கிருத மொழியின் அகராதியான அமரகோசம் நூலை எழுதினார். 
## பிற சமஸ்கிருத மொழி நூல்கள்

# அர்த்தசாஸ்திரம்
# அபிஞான சாகுந்தலம்
# ஆர்யபட்டியம்
# குமாரசம்பவம்
# ருது சம்ஹாரம்
# அசோகாவதானம்
# அமரு சதகம்
# அர்த்தசாஸ்திரம்
# அஷ்டாங்க இருதயம்
# ஆபஸ்தம்ப தர்மசூத்திரம்
# இரகுவம்சம்
# இராஜதரங்கிணி
# உத்தவ கீதை
# காந்தர்வ வேதம்
# காவிய தர்சனம்
# சங்கீத இரத்தினாகாரம்
# சதுர்தண்டி பிரகாசிகா
# சரக சம்ஹிதை
# சித்தாந்த சிரோன்மணி
# சுஸ்ருத சம்ஹிதை
# தசகுமார சரிதம்
# தத்தாத்ரேய யோக சாஸ்திரம்
# தத்வபோதம்
# தந்திராலோகம்
# தர்மசாத்திரங்கள்
# தேவி மகாத்மியம்
# நவ சஹஸாங்க சரிதம்
# நாரத ஸ்மிருதி
# நாராயணீயம்
# நியாயப் பிரவேசம்
# நீதிசாரம்
# நைடதம்
# நைஷதீய சரிதம்
# பதஞ்சலி யோகசூத்திரம்
# பஜ கோவிந்தம்
# பாமதி
# பிருகத் ஜாதகம்
# பிருதிவிராஜ விஜயம்
# புத்தசரிதம்
# பெருமுந்நூல்
# மதுரா விஜயம்
# மனுதரும சாத்திரம்
# மாண்டூக்ய காரிகை
# மிதாச்சாரம்
# மிருச்சகடிகம்
# முத்ரா ராக்ஷஸம்
# மேகதூதம்
# யோகக் கலை
# ரதி ரகசியம்
# வட்டேஸ்வர சித்தாந்தம்
# விக்கிரமோவர்சியம்
# விவேகசூடாமணி (நூல்)
# வைமானிக சாத்திரம்
# ஸ்ரீசூக்தம்
# ஸ்ரீதட்சிணாமூர்த்தி ஸ்தோத்திரம்
# ஸ்ரீமந்நாராயணீயம் (நூல்)
# தாயபாகம்
# கிராதார்ஜுனியம்

## மேற்கோள்கள்

பகுப்பு:சமசுகிருத நூல்கள்
அட்டிக்கைட்டு

**அட்டிக்கைட்டு** (*Attikaite*) என்பது Ca3Cu2Al2(AsO4)4(OH)4·2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இலேசான நீல நிறம் மற்றும் பச்சை கலந்த நீலம் ஆகிய நிறங்களில் அட்டிக்கைட்டு காணப்படுகிறது. கிரீசு நாட்டின் அட்டிக்கா மாகாணத்தில் கண்டுபிடிக்கப்பட்டதால் கனிமத்திற்கு அட்டிக்கைட்டு எனப் பெயரிடப்பட்டது. 

பன்னாட்டு கனிமவியல் சங்கம் அட்டிக்கைட்டு  கனிமத்தை Atk என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Attikaite data sheet
* Attikaite on the *Handbook of Mineralogy*

பகுப்பு:தாமிரம்(II) கனிமங்கள்
பகுப்பு:கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஐதராக்சைடு கனிமங்கள்
ஆசுகுரோப்டைன்-(Y)

**ஆசுகுரோப்டைன்** (*Ashcroftine-(Y)*) என்பது K5Na5(Y,Ca)12Si28O70(OH)2(CO3)8·8H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஒரு கார இட்ரியம் கால்சியம் கார்பனேட்டு கனிமம் என்று வகைப்படுத்தப்படுகிறது. முதன் முதலில் தெற்கு கிறீன்லாந்தில் கண்டறியப்பட்டது. பிரித்தானியாவைச் சேர்ந்த கனிமங்கள் சேகரிப்பாளர் பிரடெரிக் நோயல் ஆசுகுரோப்ட்டு நினைவாக கனிமத்திற்கு ஆசுகுரோப்டைன் என்று பெயரிடப்பட்டது.

பன்னாட்டு கனிமவியல் சங்கம் அட்டிக்கைட்டு  கனிமத்தை Acf-Y என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Ashcroftine-(Y) data sheet
* [Ashcroftine-(Y)](http://handbookofmineralogy.com/pdfs/ashcroftine-(Y).pdf) on the *Handbook of Mineralogy*

பகுப்பு:பொட்டாசியம் கனிமங்கள்
பகுப்பு:கனிமங்கள்
பகுப்பு:சோடியம் கனிமங்கள்
பகுப்பு:இட்ரியம் கனிமங்கள்
பகுப்பு:கால்சியம் கனிமங்கள்
பகுப்பு:ஆக்சிசன் சேர்மங்கள்
பகுப்பு:ஐதராக்சைடு கனிமங்கள்
பகுப்பு:கார்பனேட்டு கனிமங்கள்
பகுப்பு:சிலிக்கான் சேர்மங்கள்
அச்சமல்மைட்டு

**அச்சமல்மைட்டு** (*Aschamalmite*) என்பது Pb6Bi2S9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆத்திரியா நாட்டின் ஐ டாவர்ன் மலைத்தொடரில் கண்டுபிடிக்கப்பட்டது.

பன்னாட்டு கனிமவியல் சங்கம் அட்டிக்கைட்டு  கனிமத்தை Ahm என்ற குறியீட்டால் அடையாளப்படுத்துகிறது.

இக்கனிமம் ஈயச் சாம்பல் நிறத்தில் ஒளிபுகாப் படிகமாக 7.33 என்ற நீர் ஒப்படர்த்தி அளவைக் கொண்டுள்ளது.
 
## மேற்கோள்கள்

## வெளி இணைப்புகள்
* Aschamalmite data sheet
* Aschamalmite on the *Handbook of Mineralogy*

பகுப்பு:ஈயக் கனிமங்கள்
பகுப்பு:கனிமங்கள்
பகுப்பு:பிசுமத் கனிமங்கள்
பகுப்பு:கந்தகம்(-2) சேர்மங்கள்
வைரத் துறைமுகம் மக்களவைத் தொகுதி

**வைரத் துறைமுகம் மக்களவைத் தொகுதி** (*Diamond Harbour Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள வைரத் துறைமுகத்தை மையமாகக் கொண்டுள்ளது. எண் 21 வைரத் துறைமுகம் மக்களவைத் தொகுதியின் ஏழு சட்டமன்ற தொகுதிகளும் தெற்கு 24 பர்கனா மாவட்டத்தில் உள்ளன.

## சட்டப்பேரவை பிரிவுகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா உத்தர, 8. மால்தஹா தக்ஷிண், 9. ஜான்கிப்பூர், 10. பஹ்ராம்பூர், 11. முர்ஷிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெதினிபூர், 35. புருலியா, 36. பாங்குரா, 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, வைரத் துறைமுகம் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

^ இடைத் தேர்தல்

## தேர்தல் முடிவுகள்

### 2024 பொதுத் தேர்தல்

--->

## மேலும் காண்க

* டயமண்ட் துறைமுகம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* 2019 லோக்சபா தேர்தல் முடிவுகள்ஃ டயமண்ட் ஹார்பர் தொகுதிக்கான வாக்கு எண்ணிக்கை

பகுப்பு:மேற்கு வங்காள மக்களவைத் தொகுதிகள்
குவாடல்கானல் ஆந்தை

**குவாடல்கானல் ஆந்தை** (*Guadalcanal owl*) குவாடல்கானல் புள்ளி ஆந்தை என்றும் அழைக்கப்படும் ஏதேன் கிராண்டி நடுத்தர அளவிலான ஆந்தை சிற்றினம் ஆகும். இது சாலமன் தீவின் குவாடல்கானலில் மட்டுமே காணப்படும் அகணிய உயிரி. இது முன்பு சாலமன்சு ஆந்தையின் துணையினமாகக் கருதப்பட்டது.

## மேற்கோள்கள்

பகுப்பு:அகணிய உயிரிகள்
பகுப்பு:ஆந்தைகள்
சிறிகுப்வாரா-பிசுபெகரா சட்டமன்றத் தொகுதி

**சிறிகுப்வாரா-பிசுபெகரா சட்டமன்றத் தொகுதி** (*Srigufwara–Bijbehara Assembly constituency*) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சிறிகுப்வாரா-பிசுபெகரா, அனந்த்நாக்-ரசௌரி மக்களவைத் தொகுதிக்கு  உட்பட்ட ஓர்  சட்டமன்றத் தொகுதியாகும்.

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவை தேர்தலில் சம்மு காசுமீர் தேசிய மாநாட்டு கட்சி வேட்பாளர் பசிர் அகமது சா 33299 வாக்குகள் பெற்று வெற்றி பெற்றார்.

## மேலும் காண்க
* பிஜ்பெஹாரா

## மேற்கோள்கள்

 

பகுப்பு:அனந்தநாக் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
மகிரா ஆந்தை

**மகிரா ஆந்தை** (*Makira owl*) **மகிரா புள்ளி ஆந்தை** என்றும் அழைக்கப்படும் *ஏதேன் ரோசோஆக்சில்லாரிசு* என்பது *இசுட்ரிகிடே* குடும்பத்தைச் சேர்ந்த நடுத்தர அளவிலான ஆந்தை சிற்றினமாகும். இது மக்கிராவில் மட்டுமே காணப்படும் அகணிய உயிரி. இது முன்பு சாலமன் ஆந்தை சிற்றினத்தின் துணையினமாகக் கருதப்பட்டது. மகிரா ஆந்தை அயன அயல் மண்டலத்திலும் வெப்பமண்டல ஈரப்பதமான தாழ் நிலங்களின் வாழ்விடங்களை விரும்புகிறது. இது உகி தீவு மற்றும் ஒவாரிகி வரை காணப்படலாம்.

## பரவலும் வாழிடமும்
பெரும்பாலும் மகிரா தீவில் காணப்படும் மகிரா ஆந்தை சாலமன் தீவுகளைப் பூர்வீகமாகக் கொண்டது. இது அடர்த்தியான வெப்பமண்டல மழைக்காடுகளில் வாழ்கிறது. இந்த சிற்றினம் பெரும்பாலும் நீர் ஆதாரங்களுக்கு அருகில் காணப்படும். மேலும் இவை பிரதான மற்றும் இரண்டாம் நிலை காடுகளில் காணப்படுகின்றன. இது ஆழமான தாவரங்களை விரும்புவதால் சாத்தியமான எதிரிகளிடமிருந்து எளிதில் மறைந்து தப்பிக்க முடியும்.

## உணவு
மகிரா ஆந்தைகள் பூச்சிகள் மற்றும் பறவைகள் போன்ற சிறிய விலங்குகளை உண்ணுகின்றன. இரவு பார்வை மற்றும் தீவிரமான செவிப்புலன் மூலம் உணவை இவை கண்டுபிடிக்கும். பொதுவாக இது ஒரு  கிளையில் அமர்ந்து வேட்டையாடும். இந்த ஆந்தை இதன் ஆழ்ந்த பார்வை காரணமாக வேட்டையாடவும் இரையைப் பிடிக்கவும் முடிகிறது.

## உடலமைப்பு
மகிரா ஆந்தையின் பழுப்பு நிற இறகுகள், பிரகாசமான மஞ்சள் கண்கள் மற்றும் வட்டமான தலை அனைத்தும் வனப்பகுதி சூழலுடன் நன்கு மறைந்து வாழ உதவுகின்றன. குறிப்பாக இதன் உரோசா நிற அடிப்பகுதி மறைப்புகள் வனப்பரப்புடன் ஒத்துப்போகின்றது. இதன் அளவு மற்றும் தனித்துவமான அடையாளங்களால் இப்பகுதியில் உள்ள பிற ஆந்தை இனங்களிலிருந்து இவற்றை எளிதில் வேறுபடுத்தலாம்.

## நடத்தை
மகிரா ஆந்தைகள் தங்கள் வாழ்க்கையின் பெரும்பகுதியை ஆழமான விதானத்தில் செலவிடுகின்றன. இங்கு இவை நாள் முழுவதும் ஓய்வெடுக்கின்றன. இது அமைதியாக இருப்பதாகக் கூறப்பட்டாலும் எப்போதாவது இரவில் சில மென்மையான கூச்சல்களை வெளியிடுகிறது. குறிப்பாக இனச்சேர்க்கையின் போது. மகிரா ஆந்தை மற்ற ஆந்தை இனங்களுக்கு மாறாக,  அறியப்பட்ட வரம்பை விட்டு வெளி காணப்படுவதற்கான சான்றுகள் குறைவாகவே உள்ளன. வாழிட இழப்பு மற்றும் வாழிடத் துண்டாக்கக் காரணமாக  மிகச் சமீபத்திய மதிப்பீடுகளின்படி "அச்சுறுத்தலுக்கு அண்மிய இனமாக" என வகைப்படுத்தப்பட்டுள்ளது. இனச்சேர்க்கை காலத்தில் இணைகள் ஒன்றாகக் காணப்பட்டாலும், இவை பொதுவாகத் தனிமையாக இருக்கும்.https://www.owlresearchinstitute.org/owls-1

## பாதுகாப்பு நிலை
பன்னாட்டு இயற்கைப் பாதுகாப்பு சங்கம் மகிரா ஆந்தையைப் பெரும்பாலும் வாழ்விட இழப்பு காரணமாக அழிவாய்ப்பு இனமாக வகைப்படுத்தியுள்ளது. விவசாய வளர்ச்சி மற்றும் மரங்களை வெட்டுதல், மகிரா தீவு காடழிப்பு காரணமாக இந்தச் சிற்றினம் கடுமையாக அச்சுறுத்தலுக்கு உள்ளாகின்றன. ஆந்தைகள் ஒரே ஒரே தீவில் மட்டுமே காணப்படுகிறது. இது வாழிட சீரழிவு போன்ற சுற்றுச்சூழல் அழுத்தங்களால் எளிதில் பாதிக்கப்படக்கூடியவை. மனிதச் செயல்பாட்டின் விளைவுகளைக் குறைப்பதும், மகிராவின் மீதமுள்ள முதன்மை காடுகளைப் பாதுகாப்பதும் மகிரா ஆந்தையைப் பாதுகாப்பதற்கான மனிதர்களின் முக்கிய முயற்சிகளாகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:ஆந்தைகள்
பகுப்பு:அகணிய உயிரிகள்
மலைட்டா ஆந்தை

**மலைட்டா ஆந்தை** (*Malaita owl*) என்பது **மலைட்டா புள்ளி ஆந்தை** என்றும் அழைக்கப்படும் *நினோக்சு மலைட்டே*, நடுத்தர அளவிலான ஆந்தை ஆகும். இது மலைட்டாவில் மட்டும் காணப்படும் அகணிய உயிரி. இது முன்பு சாலமன்சு புள்ளி ஆந்தை சிற்றினத்தின் துணையினமாகக் கருதப்பட்டது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:ஆந்தைகள்
பகுப்பு:அகணிய உயிரிகள்
வங்சாமாஜு எல்ஆர்டி நிலையம்

**வங்சாமாஜு எல்ஆர்டி நிலையம்** (ஆங்கிலம்: *Wangsa Maju LRT Station*; மலாய்: *Stesen LRT Wangsa Maju*; சீனம்: 旺沙玛珠) என்பது மலேசியா, கோலாலம்பூர், வங்சா மாஜு பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

கிளானா ஜெயா எல்ஆர்டி நிலையம் தொடங்கி கோம்பாக் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது. இந்த நிலையம் நிலத்தடி வழித்தடத்தின் சேவையில் உள்ளது.

## பொது

வங்சாமாஜு எல்ஆர்டி நிலையம், கோம்பாக்கிற்கு வடக்கே உள்ள மூன்றாவது கடைசி நிலையமாகும். இந்த நிலையம் வடக்கு கோலாலம்பூர் புறநகர் பகுதியான வங்சாமாஜுவிற்குள், 1/27A சாலையின் பிரதான சாலையில் அமைந்துள்ளது. 

இந்த நிலையம் வங்சா மாஜு பிரிவு 1 மற்றும் வங்சா மாஜு பிரிவு 2 ஆகிய இரண்டு குடியிருப்பு பகுதிகளுக்கு இடையே அமைந்துள்ளது; மற்றும் 1/27A சாலை; 16/27B சாலை ஆகிய சாலைகளின் வழியாகத் தேசா செதாபாக் குடியிருப்பு பகுதிகளுடன் இணைக்கப்பட்டுள்ளது.

## இணைப்புகள்

* **ஜாலான்** *(Jalan)* எனும் சொல் மலேசியாவில் சாலை என்பதைக் குறிப்பிடும் மலாய் வழக்குச் சொல் ஆகும். 

மலேசியத் தமிழர்கள்; சாலை எனும் சொல்லிற்குப் பதிலாக ஜாலான் எனும் சொல்லையே பரவலாகப் பயன்படுத்துகின்றனர்.

## மேலும் காண்க
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*Wangsa Maju LRT Station - mrt.com.my

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
அர்பரைட்டு

**அர்பரைட்டு** (*Arhbarite*) என்பது Cu2Mg(AsO4)(OH)3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாமிரம் மக்னீசியம் ஆர்சனேட்டு கனிமமாக இது வகைப்படுத்தப்படுகிறது. மொராக்கோ நாட்டின் திரா-டபிலலெட்டு மண்டலத்திலுள்ள அவுர்சாசேட்டு மாகாணத்தின் சுரங்கத்தில் இக்கனிமம் கண்டறியப்பட்டது.  

பன்னாட்டு கனிமவியல் சங்கம் அர்பரைட்டு கனிமத்தை Arh என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Arhbarite data sheet
* Arhbarite on the *Handbook of Mineralogy*

பகுப்பு:தாமிரம்(II) கனிமங்கள்
பகுப்பு:மக்னீசியக் கனிமங்கள்
பகுப்பு:கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஐதரேட்டுகள்
தேவேந்தர் சிங் ராணா

**தேவேந்தர் சிங் ராணா** (*Devender Singh Rana*)(1965-31 அக்டோபர் 2024) சம்மு-காசுமீரைச் சேர்ந்த இந்திய அரசியல்வாதி ஆவார். இவர் சம்மு மாவட்டத்தில் உள்ள சம்மு காசுமீர் சட்டமன்றத் தொகுதியான நாக்ரோட்டா சட்டமன்றத் தொகுதியின் சட்டமன்ற உறுப்பினராக இருந்தார். பாரதிய ஜனதா கட்சியினைச் சார்ந்தவரா ராணா முன்னர் சம்மு காசுமீர் தேசிய மாநாட்டின் சம்மு மாகாணத் தலைவராக இருந்தார்.

## இளமை
தோடா மாவட்டத்தின் செனாப் பள்ளத்தாக்கு பகுதியில் உள்ள மல்கோரி கிராமத்தைச் சேர்ந்த ராணா, சம்மு-காசுமீரின் சம்மு மாவட்டத்தில் உள்ள காந்திநகரில் குடியேறினார். இவரது தொகுதி சம்முவின் நக்ரோட்டா சட்டமன்றத் தொகுதி ஆகும். இவர் ராஜீந்தர் சிங் ராணாவின் மகனும், மூத்த பாஜக தலைவரும், நாடாளுமன்ற உறுப்பினருமான ஜிதேந்திர சிங்கின் சகோதரரும் ஆவார். 1986ஆம் ஆண்டில் குருசேத்ராவில் உள்ள தேசிய தொழில்நுட்பக் கழகத்தில் குடிமைப் பொறியியலில் பட்டம் பெற்றுள்ளார்.

## தொழில்
2014 சம்மு-காசுமீர் சட்டப்பேரவைத் தேர்தலில் ஜம்மு-காஷ்மீர் தேசிய மாநாட்டுக் கட்சியினைப் பிரதிநிதித்துவப்படுத்தும் வகையில் நக்ரோட்டா சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினர் ஆனார். இவர் இத்தேர்தலில் 23,678 வாக்குகளைப் பெற்று தனது நெருங்கிய போட்டியாளரான பாரதிய ஜனதா கட்சி நந்த் கிசோரை 4,048 வாக்குகள் வித்தியாசத்தில் தோற்கடித்தார். 2024 சட்டமன்றத் தேர்தலில் ராணா நக்ரோட்டா தொகுதியில் மீண்டும் பாரதிய ஜனதா கட்சி வேட்பாளராகப் போட்டியிட்டு வெற்றிபெற்றார்.

## மரணம்
உடல் நலமின்மைக் காரணமாக பரிதாபாத்தில் உள்ள மாதா அமிர்தானந்தமயி மருத்துவமனையில், 2024 அக்டோபர் 31 அன்று ராணா இறந்தார்.

## மேற்கோள்கள்

பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:பாரதிய ஜனதா கட்சி அரசியல்வாதிகள்
பகுப்பு:2024 இறப்புகள்
பகுப்பு:1965 பிறப்புகள்
மேற்கு சாலமன் ஆந்தை

**மேற்கு சாலமன் ஆந்தை** (*West Solomons owl*) என்பது நடுத்தர அளவிலான ஆந்தை சிற்றினம் ஆகும். இதன் உடல் நீளம் 23 முதல் 31 செமீ வரை இருக்கும். இதன் மேற்பகுதி துருப்பிடித்த பழுப்பு நிறத்தில் காணப்படும். சில நேரங்களில் புள்ளி அல்லது வெள்ளை நிறத்தில் பட்டைகள் காணப்படும். இதன் மார்பு வெள்ளை நிறத்தில் உள்ளது. சில நேரங்களில் புள்ளியுடன் அல்லது பழுப்பு வண்ணத்துடன் பட்டைகள் கொண்டிருக்கும். இதன் நுரை வண்ண வயிற்றுப் பகுதியில் குறியீடுகள் இன்றி காணப்படும். இது சாம்பல்-பழுப்பு நிற முக வட்டுடன், குறுகிய வெள்ளை புருவ விளிம்புடன் தொண்டை முழுவதும் வெள்ளை நிறத்தில் காணப்படும்.

1850ஆம் ஆண்டில் சார்லஸ் லூசியன் போனபார்தி முதன்முதலில் இந்தச் சிற்றினத்தை விவரித்தபோது *ஏதேன்* பேரினத்தின் கீழ் ஒதுக்கினார். இது பின்னர் இந்தோ-பசிபிக் முழுவதும் காணப்படும் பல சிறிய ஆந்தைகளைக் கொண்ட *நினோக்சு* பேரினத்தில் மறு வகைப்படுத்தப்பட்டது. ஆனால் பின்னர் தொகுதி வரலாற்று ஆய்வுகள் இதனை *ஏதேன்* பேரினத்திற்குள் குழுவாக இருப்பதைக் கண்டறிந்து வகைப்படுத்தியது. இந்த குறிப்பிட்ட பெயர் பசிபிக் கடலில் கணிசமான நேரத்தைக் கழித்த பிரெஞ்சு ஆய்வாளர் சார்லசு எக்டர் ஜாக்வினாட்சை கவுரவிக்கின்றது. இதன் பொதுவான இந்த ஆந்தைக் காணப்படும் சாலமன் தீவுகளைக் குறிக்கிறது.

இது சாலமன் தீவுகள் தீவுக்கூட்டத்தின் மேற்குப் பகுதியைப் பூர்வீகமாகக் கொண்டது. இங்கு இது தாழ் நிலங்களிலும் வெப்பமண்டல அல்லது மிதவெப்ப மண்டல ஈரமான காடுகளிலும் கடல் மட்டத்திலிருந்து  மீ (4,900 அடி) உயரத்தில் காணப்படுகிறது. குவாடல்கானல், மலைட்டா மற்றும் பாவ்ரோ & மகிராவில் உள்ள துணையினங்கள் தனித்துவமான சிற்றினங்களாகக் கண்டறியப்பட்டுள்ளன. மேலும் இவை முறையே குவாடல்கால ஆந்தை (ஏ. கிராண்டி மலைட்டா ஆந்தை (ஏ. மலைட்டே) மற்றும் மகிரா ஆந்தை (ஏ. ரோசோஆக்சில்லாரிசி) எனப் பிரிக்கப்பட்டுள்ளன. ஒன்றாக, இவை சாலமன்சு ஆந்தைகள் என்று அழைக்கப்பட்டன. இது இரவு நேர விலங்காகும். இது முதன்மையாகப் பூச்சிகள் மற்றும் சிறிய முதுகெலும்புள்ள விலங்குகளை வேட்டையாடுகிறது. பகலில், இது ஒரு குழியில் அல்லது மரத்தின் பிரதான கிளைபிரிவில் தங்கும்.

உலகளாவிய இதன் எண்ணிக்கை அளவிடப்படவில்லை என்றாலும், இது இதன் வரையறுக்கப்பட்ட வரம்பிற்குள் பரவலாகவும் பொதுவானதாகவும் கூறப்படுகிறது. இதன் எண்ணிக்கையின் போக்கு நிலையானதாகத் தோன்றுகிறது. இருப்பினும் சிறிய எண்ணிக்கையிலா ஆந்தைகள் செல்லப்பிராணிகளாகக் காடுகளிலிருந்து எடுக்கப்படுவதாக அறியப்படுகிறது.

## மேற்கோள்கள்

பகுப்பு:ஆந்தைகள்
அர்குரைட்டு

**அர்குரைட்டு** (*Arquerite*) என்பது (Ag,Hg) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது பாதரசத்துடன் வெள்ளி சேர்ந்து  இயற்கையாக உருவாகும் ஒரு கலப்புலோகமாகும். அர்குரைட்டு  மிகவும் அரிதான கனிமமாகும். இதில் வெள்ளி நிறைந்த பல்வேறு வகையான இரசக்கலவைகள்  உள்ளன.  87% வெள்ளி மற்றும் 13% பாதரசம் தனிமங்களால் இக்கலப்புலோகம் ஆனதாகும். சிலியில் இரண்டு இடங்களிலும் கனடாவின் பிரிட்டிசு கொலம்பியாவில் இரண்டு இடங்களிலுமாக  உலகளவில் நான்கு இடங்களில் மட்டுமே அர்குரைட்டு கிடைக்கும் இடங்கள் பதிவாகியுள்ளன. அர்குரைட்டின் மற்ற பெயர்கள் அர்கெண்டைல் பாதரசம், பாதரச வெள்ளி  மற்றும் வெள்ளி இரசக்கலவை என்பனவாகும்.
 
## கிடைக்கும் இடங்கள்
### கனடா
* வைட்டல் கிரீக்கு, ஒமெனிகா சுரங்கப் பிரிவு, பிரிட்டிசு கொலம்பியா, கனடா
* குவானிகா கிரீக்கு பிளேசர்கள், குவானிகா கிரீக்கு, ஒமெனிகா சுரங்கப் பிரிவு, பிரிட்டிசு  கொலம்பியா, கனடா
### சிலி
* லா ரோசில்லா சுரங்கம், எர்பாசுஸ் பியூனாசு, செரோ பிளாங்கோ மாவட்டம், கோபியாபோ மாகாணம் , அட்டகாமா பிராந்தியம், சிலி
*அர்குரசு வெள்ளி வெட்டும் சுரங்க மாவட்டம், இலா செரினா, எல்குயி மாகாணம், கோகியும்ப்போ மண்டலம், சிலி 

## மேற்கோள்கள்

பகுப்பு:வெள்ளி கனிமங்கள்
பகுப்பு:பாதரசக் கனிமங்கள்
பகுப்பு:கனிமங்கள்
பகுப்பு:தாயகத் தனிமக் கனிமங்கள்
செரி ரம்பாய் எல்ஆர்டி நிலையம்

**செரி ரம்பாய் எல்ஆர்டி நிலையம்** (ஆங்கிலம்: *Sri Rampai LRT Station*; மலாய்: *Stesen LRT Sri Rampai*; சீனம்: 南北花园) என்பது மலேசியா, கோலாலம்பூர், வங்சா மாஜு பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

இந்த நிலையம் 24 திசம்பர் 2010 அன்று திறக்கப்பட்டது; மற்றும் அருகில் உள்ள தாமான் செரி ரம்பாய் குடியிருப்பின் பெயரில் இந்த நிலையத்திற்கும் பெயரிடப்பட்டது. இந்த நிலையம் தாமான் செரி ரம்பாய் மற்றும் வங்சா மாஜு புறநகர்ப் பகுதிகளுக்கு இடையில் அமைந்துள்ளது.

## பொது

1996-ஆம் ஆண்டில் நிலையத்தின் கட்டுமானப் பணிகள் தொடங்கப்பட்ட நிலையில், 1997-ஆம் ஆண்டில் சுற்றியுள்ள பகுதிகளின் குறைந்த மக்கள் தொகையின் காரணமாகவும்; மற்றும் அருகிலுள்ள வீட்டுத் திட்டம் நிறுத்தி வைக்கப்பட்டதாலும் இந்த நிலையத்தின் கட்டுமானப் பணிகள் நிறுத்தப்பட்டன.

அதன் விளைவாக அனைத்து தொடருந்துகளும் இந்த நிலையத்தில் நிற்காமல் கடந்து சென்றதால் ஒரு கட்டத்தில் இந்த நிலையம் ஒரு பேய் நிலையம் என்றும் கூறப்பட்டது. ஆகஸ்டு 25, 2006 அன்று மாலை, நிலையத்தின் தடங்கள் திடீர் வெள்ளத்தால் நீரில் மூழ்கின. 

### நிலையத்தின் சீரமைப்பு

முழு கிளானா ஜெயா வழித்தடத்தில் பல மணிநேரங்களுக்குச் சேவைகள் தடைபட்டன; மற்றும் கேஎல்சிசி எல்ஆர்டி நிலையத்திற்கும் கோலாலம்பூர் சென்ட்ரல் நிலையத்திற்கும் இடையே பெரும் பயணிகள் நெரிசலையும் ஏற்படுத்தின. எனினும் அன்றிரவு 8 மணிக்கு இடர்பாடுகள் களையப்பட்டன.

செப்டம்பர் 2008-இல் நிலையத்தின் சீரமைப்புப் பணிகள் மீண்டும் தொடங்கின. பின்னர் நிலையத்தின் பணிகள் திசம்பர் 2010 தொடக்கத்தில் நிறைவடைந்தன; மேலும் 24 திசம்பர் 2010 அன்று தன் சேவையைத் தொடங்கியது.

## பேருந்து சேவைகள்

## மேலும் காண்க
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*Sri Rampai LRT Station | mrt.com.my

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
சங்கசு-அனந்த்நாக் கிழக்கு சட்டமன்றத் தொகுதி

**சங்கசு-அனந்த்நாக் கிழக்கு சட்டமன்றத் தொகுதி** (Shangus–Anantnag East Assembly constituency) என்பது  இந்தியாவின் வட மாநிலமான சம்மு  காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சங்கசு, அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.   
## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் பசீர் அகமதுசா வீரி 33299 வாக்குகள் பெற்று சங்கசு தொகுதியில் வெற்றி பெற்றார்.
## சட்டமன்ற உறுப்பினர்கள்
 

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
பகுப்பு:அனந்தநாக் மாவட்டம்
ருக்மாங்கதன் (புராணம்)

**ருக்மாங்கதன்** (*Rukmangada*) (),  இந்து தொன்மவியல் மாந்தர்களில் ஒருவர். விதிஷா நாட்டின் சூரிய குல மன்னரான ருக்மாங்கதனுக்கு *சந்தியாவளி* மற்றும் *மோகினி*  (தேவலோக மாது)  எனும் இரண்டு மனைவிகளும், முதல் மனைவி சந்தியாவளி மூலம் பிறந்த *தர்மாங்கதன்* என்ற மகனும்  இருந்தனர்.

நாரத புராணத்தில் ருக்மாங்கதன்  ஏகாதசி விரதம் முடித்த பின்னர் தன் இரண்டாம் மனைவியின் கட்டளைக்கிணங்க தனது மகன் தர்மாங்கதனை கொல்ல வாளை ஓங்கிய போது, பகவான் விஷ்ணு தன் அடியவர்களான உருக்மாங்கதன், சந்தியாவளி மற்றும் தர்மாங்கதனை வைகுண்டத்திற்கு அழைத்துச் சென்றார்.
## தொன்ம வரலாறு
நாரத புராணத்தின் கதைப்படி, விதிஷா நாட்டு மன்னர் ருக்மாங்கதன் பகவான் விஷ்ணுவின் தீவிர பக்தர். பகவான் விஷ்ணுவுக்கு பிரியமான ஏகாதசி நாளில் பொதுமக்கள் விரதம் இருப்பதை வலியுறுத்தினார். ஏகாதசி விரத மகிமையால், மக்கள் நரக லோகம் செல்லாமல் வைகுண்டம் சென்றனர். இதனால் நரக லோகத்தில் மக்கள் வெகுவாக குறைதனர்.  இது குறித்து எமதர்மராஜன் பிரம்மாவிடம் முறையிட, பிரம்மா, அரம்பையர்களில் ஒருத்தியான மோகினியை ருக்மாங்கதனிடம் அனுப்பி, அவன் செய்யும் ஏகாதசி விரதம் போற விஷ்ணுவுக்கு பிரியமான நற்காரியங்களுக்கு ஊறுவிளைக்க ஆணையிட்டார்.

பூலோகத்திற்கு வந்த மோகினியின் அழகில் மயங்கிய  ருக்மாங்கதன், மோகியை இரண்டாம் தாரமாக திருமணம் செய்து கொள்ளத் துடித்தான். அப்போது மோகினி தன்னை திருமணம் கொள்ள வேண்டுமென்றால் தன் விருப்பங்களை உடனடியாக .நிறைவேற்ற வேண்டும் என நிபந்தனை விதித்தாள்.  மோகினியின் நிபந்தனைகளை ஏற்றும், மோகினியை மணந்தான் ருக்மாங்கதன்.

ருக்மாங்கதன் மோகினியுடன் எட்டு ஆண்டுகளாக இல்லற வாழ்க்கையை, ஏகாதசி விரத்தைக் கடைபிடித்து, மகிச்சியுடன் வாழ்ந்தார்.
ஒருமுறை பிரபோதினி ஏகாதசிக்கு முதல்நாள், மோகினி,  ருக்மாங்கதனுடன் பாலுறவில் ஈடுபட விரும்புவதால், ஏகாதசி விரதத்தை மேற்கொள்ள வேண்டாம் என தடை செய்தாள். ருக்மாங்கதன் ஏகாதசி விரதத்தை எக்காரணம் கொண்டு நிறத்த முடியாது பதிலுரைத்தார்.
மோகினி தங்கள் திருமணத்திற்கு முன் தனக்கு அளித்த வாக்குறுதியை ருக்மாங்கதனுக்கு நினைவூட்டினார். மேலும் அரசர்கள் விரதம் கடைப்பிடிக்க வேண்டிய அவசியமில்லை என்று கூறிய முனிவர் கௌதம மகரிசி கூறியதை நினைவு கூர்ந்தாள். 

விரததங்கள் குறித்து வேதங்களில் குறிப்பிடவில்லை என்றும், மோகினி ருக்மாங்கதனிடம் கூறிய கருத்துக்களைக் காக்க பிராமணர்களின் உதவியை நாடினாள். மகன் தர்மாங்கதன் தனது மாற்றாந்தாய் விரும்பியதைத் தரும்படி தந்தையிடம் வேண்டினார்.. 

அரசன் ஏகாதசி விரதத்தில் உறுதியாக இருந்தபோது, ​​மோகினி அவனிடம் கோபமடைந்தாள். கொடுத்த வாக்கை காப்பாற்றாத மன்னர் ருக்மாங்கதனின் முதல் மனைவியும், தர்மாங்கதனின் தாயுமான சந்தியாவளி, மோகினியிடம், தனது மகன் தர்மாங்கதனின் தலையைக் கொய்ய கேட்டுக் கொண்டாள். தர்மாங்கதன் வாளால் தலை துண்டிக்கப்படவிருந்த போது, பகவான் விஷ்ணு தலையிட்டு ருக்மாங்கதன், சந்தியாவளி மற்றும் தர்மாங்கதனை வைகுண்டத்திற்கு அழைத்துச் சென்றார்.

## மேற்கோள்கள்

* – ருக்குமாங்கதர் சரித்திர நூல்

பகுப்பு:இந்து தொன்மவியல் மாந்தர்
வெண்புருவ ஆந்தை

**வெண்புருவ ஆந்தை** (*White-browed owl*; *ஏதேன் சூப்பர்சிலியரிசு*), வெண்புருவ பருந்து ஆந்தை அல்லது **மடகாசுகர் பருந்து-ஆந்தை** என்றும் அழைக்கப்படுகிறது. இது இசுட்ரிஜிடே குடும்பத்தைச் சேர்ந்த ஆந்தை சிற்றினமாகும். இது மடகாசுகரில் மட்டுமே காணப்படும் அகணிய உயிரி.

## வகைப்பாட்டியல்
வெள்ளை-புருவம் ஆந்தை முன்பு *நினோக்சு* பேரினத்தில் வைக்கப்பட்டது. ஆனால் சமீபத்திய மரபணு தரவு இது *[[ஏதேன்]]* பேரினத்திற்கு மாற்றப்படுவதற்கு வழிவகுத்தது.

## விளக்கம்
இடது|thumb|வெண்புருவ ஆந்தை 2003இல் பெரெண்டி காப்பு பகுதியில்
வெண்புருவ ஆந்தை என்பது பெரிய, வட்டமான தலையுடன் ஒரு குறுமாந்தன் ஆந்தை. இது காதுப்பகுதியில் சிறகுகளைக் கொண்டிருக்கவில்லை. முதிர்ச்சியடைந்த ஆந்தைகள் பழுப்பு நிற மேல் பாகங்களைக் கொண்டவை. உச்சி, தோள் சார்ந்த பகுதிகள் மற்றும் இறக்கை மேல் வெண்புள்ளிகள் மற்றும் சாம்பல்-பழுப்பு முக வட்டு, நன்கு தெரியக்கூடிய வெண் புருவங்கள் மற்றும் ஒரு பழுப்பு கன்னம் ஆகியவற்றைக் கொண்டுள்ளன. அடிப்பகுதி அடர் பழுப்பு நிறத்தில் பரந்த அளவில் பட்டைகளுடன் காணப்படும். உட்புறங்கள், குதம் மற்றும் கால்கள் வெற்று, வெளிர் பழுப்பு நிறத்திலும் வால் வெற்று பழுப்பு நிறத்திலும் உள்ளன. அலகு மற்றும் அலகுப்பூ கொம்பு நிறமாகவும், கண்கள் அடர் பழுப்பு நிறமாகவும், கால்கள் வெளிர் மஞ்சள் நிறமாகவும் இருக்கும். இதன் நீளம் சுமார் 25 செ.மீ. இருக்கும். இறக்கை நீட்டம் 70 செ.மீ. வரை இருக்கும்.

### குரல்
இதன் ஓசை ஓர் அலறல் வடிவில் "வூஹூ" ஆகும். இடைவெளிவிட்டு ஓசையினை உருவாக்குகின்றது. இது மிகவும் உரத்த குரலுடன் தொடங்குகிறது. மற்றொரு அழைப்பு உரத்த "குவாங்" ஆகும். இதன் தொடக்கத்தில் சத்தமாகவும் உயர்ந்ததாகவும் ஒலிக்கிறது.

## பரவலும் வாழிடம்
வெண்புருவ ஆந்தை மடகாசுகரின் வடகிழக்கு, தெற்கு மற்றும் தென்மேற்கில் காணப்படும் அகணிய உயிரி.

மடகாசுகரின் தெற்கு மற்றும் மேற்கில் உள்ள வறண்ட காடுகள் மற்றும் காடுகளில் இது மிகவும் பொதுவானது, மேலும் வடகிழக்கில் ஈரப்பதமான மழைக்காடுகளில் குறைவாகவே காணப்படுகிறது. பயிரிடப்பட்ட பகுதிகள் மற்றும் இரண்டாம் நிலை காடுகளிலும் இது நிகழ்கிறது. இது முக்கியமாக தாழ் நிலங்களில் காணப்படுகிறது, கடல் மட்டத்திலிருந்து 800 மீ (2,600 அடி) மேல் எல்லை உள்ளது.

## நடத்தை
அக்டோபர் முதல் டிசம்பர் வரை வெள்ளை புருவம் ஆந்தை கூடுகள் மற்றும் கூடு தரையில் ஒரு ஆழமற்ற கீறலாகும், இதில் 3 முதல் 5 வெள்ளை முட்டைகள் இடப்படுகின்றன. இனப்பெருக்க நடத்தை குறைவாக அறியப்படுகிறது. இது ஒரு இரவு நேர இனமாகும், இது முக்கியமாக பூச்சிகள் மற்றும் சிறிய முதுகெலும்புள்ள விலங்குகளை உணவாகக் கொள்கிறது, அவை ஒரு பெர்ச்சில் இருந்து பிடிக்கப்படுகின்றன. இது பறக்கும் போது பருந்து பூச்சிகள் மற்றும் வெளவால்களையும் பறக்க வைக்கலாம். 

## மேற்கோள்கள்

## மேலும் வாசிக்க
* 

பகுப்பு:ஆந்தைகள்
டாக்டர் எம். ஜி. ஆர். மீன்வளக் கல்லூரி மற்றும் ஆராய்ச்சி நிலையம், தலைஞாயிறு

**டாக்டர் எம். ஜி. ஆர். மீன்வளக் கல்லூரி மற்றும் ஆராய்ச்சி நிலையம், தலைஞாயிறு** (*Dr. M.G.R. Fisheries College and Research Institute, Thalainayeru*) என்பது நாகப்பட்டினத்தில் உள்ள தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழக இணைவுபெற்ற மீன்வளக் கல்லூரி ஆகும். இக்கல்லூரி நாகப்பட்டினம் மாவட்டம் தலைஞாயிறு ஊராட்சியில் அமைந்துள்ளது. இக்கல்லூரி 2017-18 கல்வி ஆண்டு முதல் செயல்படுகிறது. இக்கல்லூரியில் மீன்வளம் தொடர்பான இளநிலை அறிவியல் கல்வி பயிற்றுவிக்கப்படுகிறது. இப்படிப்பிற்கு ஆண்டு தோறும் 60 மாணவர்கள் பொது கலந்தாய்வின் மூலம் சேர்த்துக்கொள்ளப்படுகின்றனர்.

## துறைகள்
* மீன் வளர்ப்பு
* மீன் பதப்படுத்தும் தொழில்நுட்பம்
* மீன் தொழில்நுட்பம் மற்றும் மீன் பொறியியல்
* மீன்வள உயிரியல் மற்றும் மீன்வள மேலாண்மை
* மீன்வள விரிவாக்கம், பொருளாதாரம் மற்றும் புள்ளியியல்
* நீர்வாழ் சுற்றுச்சூழல் மேலாண்மை
* மீன் நோயியல் மற்றும் சுகாதார மேலாண்மை

## பயிற்றுவிக்கப்படும் பாடங்கள்
* இளநிலை அறிவியல்-மீன்வளம்

## மேற்கோள்கள்

பகுப்பு:மீன்வள அறிவியல்
பகுப்பு:நாகப்பட்டினம் மாவட்ட பல்கலைக்கழகங்களும் கல்லூரிகளும்
சமீர் மொகந்தி

**சமீர் குமார் மொகந்தி** (Samir Kumar Mohanty) ஜார்க்கண்ட் மாநிலத்தைச் சேர்ந்த ஒரு இந்திய அரசியல்வாதி ஆவார், இவர் ஜார்க்கண்ட் சட்டமன்ற உறுப்பினராக உள்ளார், பஹரகோடா சட்டமன்றத் தொகுதியை பிரதிநிதித்துவப்படுத்துகிறார். ஜார்க்கண்ட் முக்தி மோர்ச்சா கட்சியின் உறுப்பினரான இவர், 2019 ஜார்க்கண்ட் தேர்தலில் 60,565 வாக்குகள் வித்தியாசத்தில் வெற்றி பெற்றார்.

## கல்வி
சமீர் தனது தொடக்கக் கல்வியை தனது சொந்த கிராமமான சகுலியாவில் உள்ள பெண்டில் முடித்தார். இவர் தனது பதின்ம வகுப்புத் தேர்ச்சிக்காக மனோகர்லால் அரசு உயர்நிலைப் பள்ளியில் பயின்றார், பின்னர் காட்ஷிலாவின் காட்ஷிலா கல்லூரியில் பட்டம் பெற்றார்.

## தொழில் வாழ்க்கை
சார்க்கண்டு முக்தி மோர்ச்சா கட்சியுடன் தனது அரசியல் பயணத்தைத் தொடங்கிய மொகந்தி, 2014 தேர்தலில் ஜார்க்கண்டில் உள்ள பகரகோடா சட்டமன்றத் தொகுதியில் சார்க்கண்டு விகாசு மோர்ச்சாவினால் வழங்கப்பட்ட தொகுதியில் போட்டியிட்டார். தேர்தலுக்குப் பிறகு இவர் பாரதிய ஜனதா கட்சியில் இணைந்தார். 2019 ஆம் ஆண்டில், மொகந்தி தாய்க்கட்சிக்குத் திரும்பினார், "14 ஆண்டுகள் நாடுகடத்தப்பட்ட" பிறகு தான் மீண்டும் வீடு திரும்புவதாகக் குறிப்பிட்டார்.

2019 ஜார்க்கண்ட் சட்டப்பேரவைத் தேர்தலில், சமீர் பகராகோடா சட்டமன்றத் தொகுதியிலிருந்து ஜார்க்கண்ட் முக்தி மோர்ச்சா வேட்பாளராகப் போட்டியிட்டார். இந்தத் தேர்தலில், இவர் மொத்தம் 106,017 வாக்குகளைப் பெற்று 5-ஆவது ஜார்க்கண்ட் சட்டமன்றத்திற்குத் தேர்ந்தெடுக்கப்பட்டார். இவர் தனது நெருங்கிய போட்டியாளரான பாரதிய ஜனதா கட்சியின் குணால் சாரங்கி என்பவரை 60,565 வாக்குகள் வித்தியாசத்தில் தோற்கடித்தார். இவர் 2019 முதல் இந்த சட்டசபையில் பணியாற்றி வருகிறார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
மேகாபதி விக்ரம் ரெட்டி

**மேகாபதி விக்ரம் ரெட்டி** (Mekapati Vikram Reddy) ஒரு இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார், அவர் ஆத்மாகுர் சட்டமன்றத் தொகுதி 15 வது ஆந்திரப் பிரதேச சட்டமன்ற உறுப்பினராகப் பணியாற்றினார்.

## தனிப்பட்ட வாழ்க்கை
இவருக்கு வயது 49. இவர் மேகாபதி கௌதம் ரெட்டி தம்பி மற்றும் மேகாபதி ராஜமோகன் ரெட்டி மகன் ஆவார். இவர் இந்தியத் தொழில்நுட்பக்கழகம், சென்னையில் பட்டம் பெற்றார். மேலும், கட்டுமான நிர்வாகத்தில் முதுகலைப் பட்டம் பெற்றுள்ளார். சூன் 2022 இல், ஆந்திரப் பிரதேச முதலமைச்சர் ஒய். எஸ். ஜெகன் மோகன் ரெட்டி அரசாங்கத்தில் இணைந்ததற்காக இவரைப் பாராட்டினார்.

## மேற்கோள்கள்

பகுப்பு:வாழும் மக்கள்
பகுப்பு:1973 பிறப்புகள்
டிரைடெண்ட் சென்னை

**டிரைடெண்ட் சென்னை** (ஆங்கிலம்: Trident, Chennai) என்பது தமிழ் நாட்டின் தலைநகரான சென்னை மீனம்பாக்கத்தில் ஒபராய் குழுமத்திற்குச் சொந்தமான ஓர் ஐந்து நட்சத்திர விடுதியுடன் கூடிய உணவகம் ஆகும். மேலும் இந்த விடுதியானது சென்னை நகரின் மையப்பகுதியிலிருந்து சுமார் 20 நிமிட பயண தூரத்தில் சென்னை பன்னாட்டு வானூர்தி நிலையம் செல்லும் ஜிஎஸ்டி சாலையில் அமைந்துள்ளது.  ஓபராய் குழுமத்தினால் நிர்வகிக்கப்படும் இந்த விடுதியானது  நிலப்பரப்பில் கட்டப்பட்டுள்ளது.

## உணவுவிடுதி மற்றும் வசதிகள்
**** உணவு விடுதியானது ஓபராய் குழுமத்தால் நிர்வாகிக்கப்படும் இவ்விடுதியில் நூற்று ஐம்பத்தி ஏழு அறைகள் மற்றும் பத்து அறைத் தொகுப்புகள், சினமென் மற்றும் சமுத்ரா என்னும் உணவகங்கள் மற்றும் ஆர்காட் அருந்தகம்  உட்பட மொத்தம்  நூற்று அறுபத்தேழு அறைகள் உள்ளன. மேலும் முதலாம் ஆலாப் மற்றும் இரண்டாம் ஆலாப் சந்திப்பு அறைகள் ஒருங்கிணைத்து ளில் 375 பேர் தங்கும் திறன் கொண்டவை. செட்டிநாடு சந்திப்பு அறை ளில்  45 பேர் தங்கும் வசதி கொண்டது. முதலாம் ட்ரைடெண்ட் சந்திப்பு அறையில் பதினைந்து பேரும் இரண்டாம் டிரைடெண்ட் மற்றும் மூன்றாம் டிரைடெண்ட் சந்திப்பு அறைகளில் தலா ஆறு பேர் தங்கலாம்.

## மேற்கோள்கள்

## வெளி இணைப்புகள்
*

பகுப்பு:இந்திய உணவு விடுதிகள்
பகுப்பு:சென்னைக் கட்டிடங்கள்
பகுப்பு:சென்னை தங்குவிடுதிகள்
யாகூப் (நடிகர்)

**யாகூப் கான்** ( *Yakub Khan*; 3 ஏப்ரல் 1904 - 24 ஆகஸ்ட் 1958), பொதுவாக **யாகூப்** என்று அழைக்கப்படும்    இவர் இந்தியாவின் மத்தியப் பிரதேசத்தில் உள்ள ஜபல்பூரில் ஒரு பஷ்தூன் குடும்பத்தில் பிறந்த ஒரு இந்திய நடிகர் ஆவார்.  இவர் நகைச்சுவை மற்றும் நகைச்சுவையான வில்லன் பாத்திரங்களுக்கு மிகவும் பிரபலமானவர். 

யாகூப், தனது வாழ்க்கையை துணைப் பாத்திரங்களுடன் தொடங்கினார். ஆனால் இறுதியில் மிக முக்கியமான பாத்திரங்களில் நடிக்க ஆரம்பித்தார். அடிக்கடி நாயகன் மற்றும் வில்லன் வேடங்களில் நடித்தார். நகைச்சுவை மற்றும் குணச்சித்திர வேடங்களில் நடிக்க ஆரம்பித்த அதே வேளையில், இவர் மிகவும் பிரபலமான திரை வில்லன்களில் ஒருவராக ஆனார். யாகூப் 100க்கும் மேற்பட்ட படங்களில் நடித்துள்ளார்.

## இளமை வாழ்க்கை.
சிறு வயதிலேயே வீட்டை விட்டு ஓடிப்போன யாகூப், எஸ். எஸ். மதுரா என்ற கப்பலில் சமையலறை பணியாளராக சேருவதற்கு முன்பு வாகனம் சரிசெய்பவர் மற்றும் உணவகத்தில் பரிமாறுபவர் போன்ற சிறுசிறு வேலைகளைச் செய்தார். இலண்டன், பிரசெல்சு மற்றும் பாரிசு போன்ற பல்வேறு இடங்களுக்குச் சென்ற பிறகு கப்பல் பனியை விட்டு வெளியேறிய இவர், பின்னர் கொல்கத்தாவுக்குத் திரும்பினார். அங்கு சுற்றுலா வழிகாட்டியாகப் பணியாற்றினார். 1924 ஆம் ஆண்டில், யாகூப் மும்பைக்கு குடிபெயர்ந்தார். அங்கு சார்தா திரைப்பட நிறுவனத்தில் சேர்ந்தார்.

## தொழில் வாழ்க்கை
தனது பயணங்களின் போது, யாகூப் அமெரிக்கத் திரைப்படங்களைப் பார்த்தார். மேலும் *எடி போலோ*, *டக்ளஸ் பேர்பேங்க்ஸ் சீனியர்*, *வாலஸ் பீரி* மற்றும் பின்னர் ஹம்பிரி போகார்ட் ஆகியோரால் பெரிதும் ஈர்க்கப்பட்டார். மாஸ்டர் விட்டல் நடித்த *பாஜிராவ் மஸ்தானி* (1925) என்ற ஊமைத் திரைப்படம் யாகூபின் முதல் படமாகும். *மேரி ஜான்* (1931) என்ற பேசும் படத்தில் இளவரசராக நடித்தார். இந்த படத்தில் இவரது நடிப்பு பாராட்டப்பட்டது. பின்னர் *ஔரத்* (1940) படத்தில் இவரது நடிப்பு நல்ல வரவேற்பைப் பெற்றது. யாகூப்பின் புகழை எஸ். கே. ஓஜா இயக்கிய *ஹுல்சுல்* (1951) போன்ற படத்தில் மிகச் சிறந்த நடிப்பை வெளிபடுத்தினார். இதில் திலிப் குமார், நர்கிசு மற்றும் சித்தாரா தேவி போன்ற நட்சத்திர நடிகர்களும் இருந்தனர்.

*பி. கே. கரஞ்சியா* இணைந்து திருத்திய புத்தகமான “இந்தியத் திரைப்படங்களின் வரிசை” என்ற புத்த்கத்தில் *ஜானி வாக்கர்*, *கோப்* மற்றும் *அகா* போன்ற பிற நடிகர்களுடன் யாகூப், அங்கீகரிக்கப்பட்ட  நகைச்சுவை நடிகராக இடம்பெற்றுள்ளார். *கோப்* மற்றும் *அகா* ஆகியோருடனான இவரது நகைச்சுவை பார்வையாளர்களால் மிகவும் விரும்பப்பட்டது. அவர்கள் அனைவரும் பல படங்களில் ஒன்றாக தோன்றினர். உதாரணமாக, *சாகாய்* (1951) *பதங்கா* (1949) மற்றும் *பெகசூர்* (1950) போன்றவை. 1930 முதல் 1950 ஆம் ஆண்டின் முற்பகுதி வரை அதிக சம்பளம் வாங்கும் நடிகர்களில் யாகூப் ஒருவராக இருந்தார்.

## இறப்பு
யாகூப் தனது 54 வயதில் மும்பையில் ஆகஸ்ட் 24,1958 அன்று இறந்தார்.

## மேற்கோள்கள்

## வெளி இணைப்புகள்
* 

பகுப்பு:1904 பிறப்புகள்
பகுப்பு:1958 இறப்புகள்
பகுப்பு:இந்திய நடிகர்கள்
சிடேசைட்டு

**சிடேசைட்டு** (*Steacyite*) என்பது Kமாறி(Ca,Na)2(Th,U)Si8O20 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தோரியத்தையும் யுரேனியத்தையும் கொண்டுள்ள ஓர் ஒருங்கிணைவு சிலிக்கேட்டு கனிமமாக இது வகைப்படுத்தப்படுகிறது. சிறிய பழுப்பு அல்லது மஞ்சள் பச்சை படிகங்களாக சிடேசைட்டு உருவாக்குகிறது. பெரும்பாலும் சிலுவை இரட்டை படிகங்களாக காணப்படுகிறது. கதிரியக்கப் பண்பைக் கொண்டுள்ளது. 1982 ஆம் ஆண்டில்  கியூபெக்கில் உள்ள செயிண்ட் இலேர் மலையில் கண்டுபிடிக்கப்பட்டது. கனிமவியலாளர் அரோல்ட் ராபர்ட் சிடேசி (1923-2012) நினைவாக கனிமத்திற்கு சிடேசைட்டு என்று பெயரிடப்பட்டது.

பன்னாட்டு கனிமவியல் சங்கம் சிடேசைட்டு கனிமத்தை Scy என்ற குறியீட்டால் அடையாளப்படுத்துகிறது. 

## மேற்கோள்கள்

## வெளி இணைப்புகள்
* Handbook of Mineralogy
* mindat page for steacyite

பகுப்பு:கால்சியம் கனிமங்கள்
பகுப்பு:கனிமங்கள்
பகுப்பு:தோரியம் கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:சிலிக்கேட்டு கனிமங்கள்
நார்பெர்கைட்டு

**நார்பெர்கைட்டு** (*Norbergite*) என்பது  Mg3(SiO4)(F,OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இயுமைட்டு குழுவின் உறுப்பினரான இச்சேர்மம் நெசோசிலிக்கேட்டு வகை கனிமமாக வகைப்படுத்தப்படுகிறது. 

பன்னாட்டு கனிமவியல் சங்கம் நார்போரைட்டு கனிமத்தை Nrb என்ற குறியீட்டால் அடையாளப்படுத்துகிறது. 

முதன்முதலில் 1926 ஆம் ஆண்டில் சுவீடனில் உள்ள வாசுட்மேன்லாந்து மாகாணத்தில்  உள்ள நார்பெர்க்கு நகராட்சியில் அமைந்துள்ள ஆசுடன்மோசு இரும்புச் சுரங்கத்தில் தோன்றியதாக விவரிக்கப்பட்டது. அதனாலேயே கனிமத்திற்கு நார்பெர்க்கைட்டு என்றும் பெயரிடப்பட்டது. புளூட்டோனிக் பாறைகள் அல்லது புளோரினை வழங்கும் பெக்மாடைட்டு பாறைகளில் ஊடுருவிய கார்பனேட் பாறைகளில் உள்ள தொடர்பு உருமாற்ற மண்டலங்களில் நார்பெர்கைட்டு தோன்றுகிறது. தோலமைட்டு, கால்சைட்டு, திரெமோலைட்டு, கிராசுலார், வொல்லசுட்டோனைட்டு, பார்சுடரைட்டு, மாண்டிசெல்லைட்டு, கசுபிடின், புளோபோரைட்டு, உலுத்விகைட்டு, புளோரைட்டு மற்றும் புளோகோபைட்டு ஆகிய கனிமங்களுடன் சேர்ந்து காணப்படுகிறது.

## மேற்கோள்கள்

பகுப்பு:மக்னீசியக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
பகுப்பு:இயுமைட்டு குழு
ஓல்ம்கியுசுடைட்டு

**ஓல்ம்கியுசுடைட்டு** (*Holmquistite*) என்பது Li2(Mg,Fe2+)3Al2Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இலித்தியம் மக்னீசியம் அலுமினியம் இனோசிலிக்கேட்டு கனிமம் என்று இக்கனிமம் வகைப்படுத்தப்படுகிறது. நேர்ச்சாய்சதுரப் படிக அமைப்பில் 10 செமீ (3.9 அங்குலம்) வரை பட்டகப்  படிகங்களாக அல்லது பாரிய திரட்சியாக இது படிகமாக்குகிறது. மோவின் கடினத்தன்மை அளவுகோலில் ஓல்ம்கியுசுடைட்டு கனிமத்தின் கடினத்தன்மை மதிப்பு 5–6 ஆகும். இதன் ஒப்படர்த்தி 2.95 முதல் 3.13 வரை ஆகவும் உள்ளது.

கருப்பு, அடர் ஊதா நிறத்தில் இருந்து வெளிர் நீலம் வரை நிறத்தில் மாறுபடுகிறது. 

இலித்தியம் நிறைந்த பெக்மாடைட்டு பாறைகளின் விளிம்புகளில் உருமாறிய பாறைகளின் இடப்பெயர்ச்சியால்  ஓல்ம்கியுசுடைட்டு கனிமம் தோன்றுகிறது. 

பன்னாட்டு கனிமவியல் சங்கம் ஓல்ம்கியுசுடைட்டு கனிமத்தை Hlm என்ற குறியீட்டால் அடையாளப்படுத்துகிறது. 

இது முதன்முதலில் 1913 ஆம் ஆண்டில் சுவீடனின் சுடாக்கோமுக்கு அருகிலுள்ள உட்டோவில் கண்டுபிடிக்கப்பட்டது. சுவீடிய பாறையியல் அறிஞர் பெர் இயோகன் ஓல்ம்கியுவிசுட்டு (1866-1946) நினைவாக கனிமத்திற்கு ஓல்ம்கியுசுடைட்டு என்று பெயரிடப்பட்டது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:இனோசிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:இலித்தியம் கனிமங்கள்
பகுப்பு:மக்னீசியக் கனிமங்கள்
பகுப்பு:அலுமினியம் கனிமங்கள்
சிடில்ப்னோமெலேன்

**சிடில்ப்னோமெலேன்** (*Stilpnomelane*) என்பது K(Fe2+,Mg,Fe3+)8(Si,Al)12(O,OH)27·n(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்.  பைலோசிலிக்கேட்டு கனிமம் என்று இக்கனிமம் வகைப்படுத்தப்படுகிறது.

பன்னாட்டு கனிமவியல் சங்கம் சிடில்ப்னோமெலேன் கனிமத்தை Stp என்ற குறியீட்டால் அடையாளப்படுத்துகிறது. 

சிடில்ப்னோமெலேன் கட்டுப்பட்ட இரும்பு அமைப்புகளுடன் தொடர்புடையது. இது புளூசிசுட்டு மற்றும் கிரீன்சிசுட்டு பாறை முகங்களுடன் தொடர்புடைய ஒரு உருமாற்ற கனிமமாகும்.

இது முதன்முதலில் 1827 ஆம் ஆண்டில் செக் குடியரசின் மொராவியவில் கண்டறியப்பட்டது. ஒளிரும் கருப்பு என்ற பொருள் கொண்ட கிரேக்கச் சொல்லில் இருந்து கனிமத்தின் பெயர் பெறப்பட்டுள்ளது.

## மேற்கோள்கள்

பகுப்பு:பைல்லோ சிலிக்கேட்டுகள்
பகுப்பு:சிலிக்கேட்டு கனிமங்கள்
பகுப்பு:கனிமங்கள்
பகுப்பு:முச்சரிவச்சுக் கனிமங்கள்
இராணுவ அஞ்சல் சேவை (இந்தியா)

**இந்திய இராணுவ அஞ்சல் சேவை** (APS), இந்திய அரசின்  அஞ்சல் துறையால் இயக்கப்படும் அமைப்பாகும். இராணுவ அஞ்சல் சேவையின் முதன்மைப் பணி, பாதுகாப்புப் படைகளில் நிலைநிறுத்தப்பட்டுள்ள அமைப்புகள்/பிரிவுகள்/துருப்புக்கள் தொடர்பான முகவரியின் பாதுகாப்பு வடிவத்தை உறுதிப்படுத்துவது மற்றும் இந்தியாவிலும், வெளிநாட்டிலும் உள்ள இராணுவ முகாம்களுக்கு இடையே இராணுவ அஞ்சல் சேவையை மேற்கொள்வதாகும்.

சில சமயங்களில் போர் மண்டலத்தில் உள்ள இந்திய ராணுவ வீரர்கள் தங்கள் சொந்த நாடு/ சொந்த ஊருக்கு இலவசமாக கடிதங்களை அனுப்பலாம். இராணுவ அஞ்சல் சேவைக்கான அதிகாரிகள் அஞ்சல் துறையிலிருந்து நியமிக்கப்படுகிறார்கள். இராணுவ தபால் சேவையில் மட்டுமே சிவில் சேவை அதிகாரிகளை ஆயுதப் படைகளில் பணியாற்றுவார்கள். 
## செயல்பாடுகள்
இராணுவ அஞ்சல் சேவை, இந்திய ராணுவம், இந்திய கடற்படை, இந்திய விமானப்படை மற்றும் துணை ராணுவப் படை வீரர்களுக்கு 358 கள அஞ்சல் அலுவலகங்கள் மூலம் அஞ்சல் வசதிகள், வரைவோலைஅனுப்புதல், பணம் அனுப்பும் சேவைகள், செய்திப் பத்திரிக்கைகள், நிரந்தர ஆதார் பதிவு மைய வசதி ஆகியவற்றை வழங்குகிறது.வெளிநாடுகளில் ஐக்கிய நாடுகளின் அமைதி காக்கும் படைகளுடன் நிறுத்தப்பட்டுள்ள இந்திய துருப்புக்களுக்கு அஞ்சல் சேவை வழங்குகிறது.
## நிறுவன அமைப்பு
இராணுவ தபால் சேவையின் தலைமை இயக்குநராக மேஜர் ஜெனரல் தரத்தில் உள்ள அதிகாரி உள்ளார். அவருக்கு உதவியாக துணை தலைமை இயக்குநர் பதவியில் பிரிகேடியர் தரத்தில் உள்ள அதிகாரி  உள்ளார். தில்லி மற்றும் கொல்கத்தாவில்  இரண்டு முதன்மை மத்திய தபால் நிலையங்களும் மற்றும்  நாக்பூரில் உள்ள அஞ்சல் சேவை நிலையங்களுக்கு  *கர்னல்* தரத்திலான அதிகாரிகள் தலைமையில் செயல்படுகிறது. எட்டு வடகிழக்கு மாநிலங்கள், மேற்கு வங்காளம் மற்றும் அந்தமான் மற்றும் நிக்கோபார் தீவுகளில் உள்ள அனைத்து அமைப்புகளையும்  96 FPOகளின் வலையமைப்பின் மூலம் உள்ளடக்கியது. 56 APO அதன் 262 FPOகளின் வலையமைப்பின் மூலம் நாட்டின் மற்ற பகுதிகளை உள்ளடக்கியது.
## மேற்கோள்கள்

பகுப்பு:இந்திய படைத்துறை
பகுப்பு:இந்தியாவில் அஞ்சல் அமைப்பு
செத்தியாவங்சா எல்ஆர்டி நிலையம்

**செத்தியாவங்சா எல்ஆர்டி நிலையம்** (ஆங்கிலம்: *Setiawangsa LRT Station*; மலாய்: *Stesen LRT Setiawangsa*; சீனம்: 斯迪亚旺沙) என்பது மலேசியா, கோலாலம்பூர், அம்பாங் பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

இந்த நிலையம் சூன் 1, 1999 அன்று திறக்கப்பட்டது; மற்றும் அருகில் உள்ள செத்தியா வங்சா குடியிருப்பின் பெயரில் இந்த நிலையத்திற்கும் பெயரிடப்பட்டது. இந்த நிலையம் செத்தியா வங்சா மற்றும் அம்பாங் புறநகர்ப் பகுதிகளுக்கு இடையில் அமைந்துள்ளது.

## பொது

மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.

இந்த நிலையம் புதிய எம்ஆர்டி நிலையத்திற்கான நிர்மாணத்தில் உள்ளது; மற்றும் சுற்று வழித்தடத்தின் எதிர்காலப் பரிமாற்று நிலையமாகச் சேவை செய்யவும் திட்டமிடப்பட்டுள்ளது. 2028-ஆம் ஆண்டில் புதிய எம்ஆர்டி நிலையம் திறக்கப்படலாம் என எதிர்ப்பார்க்கப் படுகிறது.

## அமைவு

இந்த நிலையம் மூன்று அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.

ஓர் உயரமான நிலைய அமைப்பைக் கொண்ட செத்தியாவங்சா நிலையம் மூன்று அடுக்கு நிலைகளைக் கொண்டுள்ளது; அதாவது மூன்று அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் இரண்டு உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன. 

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமை தூக்கிகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. 

நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.

## பேருந்து சேவைகள்

## மேலும் காண்க
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
கோலாலம்பூர் மாநகர மையம்

**கோலாலம்பூர் மாநகர மையம்** அல்லது **கேஎல்சிசி** (மலாய்: *Pusat Bandar Kuala Lumpur*; ஆங்கிலம்: Kuala Lumpur City Centre; (**KLCC**) சீனம்:吉隆坡城中城) என்பது மலேசியா, கோலாலம்பூரில் உள்ள கேஎல்சிசி வணிகப் பூங்காவைச் சுற்றியுள்ள பல்நோக்கு வளர்ச்சிப் பகுதி ஆகும்.  

கேஎல்சிசி பல்நோக்கு வளர்ச்சிப் பகுதிக்கு அருகிலுள்ள கட்டமைப்புகளிலும் கேஎல்சிசி எனும் சொல் பரவலாகப் பயன்படுத்தப்படுகிறது. 100 ஏக்கர் நிலப்பரப்பில் ஒரு நகரத்திற்குள் ஒரு நகரமாக இந்தப் பகுதி வடிவமைக்கப்பட்டுள்ளது.

## பொது

உலகின் மிக உயரமான பெட்ரோனாஸ் இரட்டைக் கோபுரங்கள்; உலகின் நான்காவது உயரமான தங்கும் விடுதி; ஒரு வணிக வளாகம்; பல்வேறான அலுவலகக் கட்டிடங்கள் மற்றும் பல தங்கும் விடுதிகள் இந்த மையத்தில் உள்ளன.

இப்பகுதியில் ஒரு பொது பூங்கா மற்றும் ஒரு பெரிய பள்ளிவாசல் கட்டப்பட்டுள்ளது; மற்றும் இவை பொதுமக்கள் அனைவருக்கும் திறக்கப்பட்டுள்ளது. 

### கேஎல்சிசி குளிர்ச்சியகம்

கேஎல்சிசி மையப் பகுதிக்குள் உள்ள அனைத்துப் பகுதிகளும் போது குளிரூட்டல் சாதனங்கள் மூலம் குளிர்விக்கப்படுகின்றன. குளிரூட்டல் சாதனங்கள் கொண்ட மையத்திற்கு கேஎல்சிசி குளிர்ச்சியகம் *(District Cooling)* என பெயர் வழங்கப்பட்டு உள்ளது. குளிர்ச்சியகம் லாட் 40 *(Lot 40)* எனும் வணிக மைத்தில் அமைந்துள்ளது. இது எரிவாயு மூலம் இயங்கும் 30,000 டன்  விசையாழியால் குளிர்ந்த நீர்க்காற்றை வழங்குகிறது.

பெட்ரோனாஸ் சொத்து முதலீட்டுப் பிரிவான கேஎல்சிசி குழும நிறுவனங்களின் கேஎல்சிசி சொத்து நிறுவனத்தின் *(KLCC Property Holdings Berhad )* மூலம் முழு வளாகமும் உருவாக்கப்பட்டது.

## மேலும் காண்க
* கோலாலம்பூர் சென்ட்ரல்
* துன் ரசாக் எக்ஸ்சேஞ்ச்
* பங்சார் பெருநகரம்
* மெர்டேக்கா 118
* புத்ராஜெயா

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
இலித்தியம் தயோசயனேட்டு

**இலித்தியம் தயோசயனேட்டு** (*Lithium thiocyanate*) என்பது LiSCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக அளவில் நீருறிஞ்சும் பொருளாக வெண்மை நிறத்தில் ஒரு திண்மப் பொருளாக இது காணப்படுகிறது. ஒற்றை நீரேற்றாகவும் இருநீரேற்றாகவும் இலித்தியம் தயோசயனேட்டு உருவாகிறது. இலித்தியம் நேர்மின் அயனியின் பெரிய மின்னியல் சிதைக்கும் புலத்தின் காரணமாக இது கார உலோக சயனேட்டுகளில் மிகக் குறைவான நிலைப்புத்தன்மையை கொண்டுள்ளது

## பண்புகள்
இலித்தியம் தயோசயனேட்டு நீருறிஞ்சும் தன்மை கொண்டது. ஒற்றை நீரேற்று, இருநீரேற்று மற்றும் நீரிலியாக உருவாகிறது. இவை முறையே 274, 60 மற்றும் 38 பாகை செல்சியசு வெப்பநிலையில் உருகுகின்றன. ஒற்றைநீரேற்று உருகிய பின் மீக்குளிர்ச்சியடைகிறது, ஏனெனில் அது 36 °செல்சியசு வெப்பநிலையில்  மறுபடிகமாக மீட்சியடைகிறது.  இலித்தியம் தயோசயனேட்டு எத்தனால், மெத்தனால், 1-புரோபனால் மற்றும் அசிட்டோன் போன்ற பல கரிமக் கரைப்பான்களில் கரைகிறது.  இருப்பினும், இது பென்சீனில் கரையாது.

## தயாரிப்பு
இலித்தியம் தயோசயனேட்டு நீருறிஞ்சும் தன்மை காரணமாக, இதன் நீரற்ற வடிவத்தை தயாரிப்பது கடினமாகும்.  பொதுவாக இலித்தியம் ஐதராக்சைடுடன் அமோனியம் தயோசயனேடைச் சேர்த்து வினைபுரியச் செய்து இலித்தியம் தயோசயனேட்டு தயாரிக்கப்படுகிறது. பின்னர் வெற்றிடத்தில் நீரை நீக்கி இதன் விளைவாகக் கிடைக்கும்  திடப்பொருளை  டை எத்தில் ஈதரில் கரைத்து அதைத் தொடர்ந்து பெட்ரோலியம் ஈதருடன் சேர்த்து வினைப்படுத்தி ஈதர் உப்பு உருவாக்கப்படுகிறது. பின்னர் இது வெற்றிடத்தில் 110 பாகை செல்சியசு வெப்பநிலைக்கு சூடாக்கப்பட்டு  நீரற்ற உப்பு தயாரிக்கப்படுகிறது.  ஒட்டுமொத்த வினை பின்வருமாறு எழுதப்படுகிறது:

::LiOH + NH4SCN → LiSCN + NH4OH

வினையில் ஈதருக்குப் பதிலாக டெட்ரா ஐதரோ பியூரானையும் பயன்படுத்தலாம்.

## படிகவியல்
இலித்தியம் தயோசயனேட்டின் ஒற்றைநீரேற்று  α வடிவம் மற்றும் β வடிவம் என இரண்டு வடிவங்களைக் கொண்டுள்ளது. α வடிவம் 49 °செல்சியசு வெப்பநிலையில்  β வடிவத்திற்கு மாறுகிறது. α வடிவம் C2/m என்ற இடக்குழுவையும் β வடிவம் Pnam என்ற இடக்குழுவையும் கொண்டுள்ளன. இலித்தியம் தயோசயனேட்டு சேர்மத்தின்  படிகவியல் பற்றிய கூடுதல் தகவல்கள் கீழே உள்ள அட்டவணையில் பட்டியலிடப்பட்டுள்ளன

## மேற்கோள்கள்

பகுப்பு:இலித்தியம் உப்புகள்
பகுப்பு:தையோசயனேட்டுகள்
தாந்த் புடவை

thumb|தாந்த் புடவைகள்
**தாந்த் புடவை** (*Tant sari*) என்பது வங்காளத்தில் பாரம்பரியமாக நெய்யப்படும் ஒரு புடவையாகும். இது வங்காளத்தின் கிழக்குப் பகுதியில் உள்ள வங்காளப் பகுதியில் இருந்து தோன்றியது. பொதுவாக வங்காளப் பெண்களால் பயன்படுத்தப்படுகிறது. இது பருத்தி நூல்களால் நெய்யப்பட்டு அதன் இலகுவான தன்மை மற்றும் வெளிப்படைத்தன்மை ஆகியவற்றால் வேறுபடுகிறது. இது இந்திய துணைக் கண்டத்தில் வெப்பமான மற்றும் ஈரப்பதமான காலநிலைக்கு மிகவும் வசதியான புடவையாக கருதப்படுகிறது.

## வரலாறு
முகலாய சகாப்தத்தில் அரச வழிகாட்டுதலின் கீழ் தாந்த் (குறிப்பாக ஜாம்தானி மற்றும் மஸ்லின்)  டாக்கா (வங்காளதேசம்) மற்றும் முர்சிதாபாத் (மேற்கு வங்காளம்) மற்றும் அதைச் சுற்றியுள்ள பகுதிகளில் பிரபலமடைந்தது. மன்செஸ்டரின் ஜவுளித் தொழிலைப் பாதுகாக்க பிரித்தானிய அரசாங்கம் இந்த கலையை அழிக்க முயன்றது. ஆனால் தாந்த் கலாச்சாரம் உயிர்வாழ முடிந்தது.
thumb|2019 ஆம் ஆண்டு ஒரு வங்காளியின் வீட்டில் நெய்யப்பட்ட ஒரு பாரம்பரிய பெங்காலி தாந்த் புடவை.
1947ஆம் ஆண்டு இந்தியப் பிரிவினையின் போது வங்காள மாகாணம் பிரிக்கப்பட்டதால், சில நெசவாளர்கள் மேற்கு வங்காளத்திற்கு குடிபெயர்ந்து அங்கு தங்கள் கைவினைக் கலையைத் தொடர்ந்தனர். இவ்வாறு தாந்த் நெசவாளர்கள் இப்போது வங்காளத்தின் இரு பகுதிகளிலும் காணப்படுகிறார்கள்.

## நெசவு முறை
[thumb|[விஷ்ணுபூர்|விஷ்ணுபூரில் ஒரு நெசவாளர் தாந்த புடவையைத் தயாரிக்கிறார். ]]
ஆரம்பத்தில் பாரம்பரியமாக கைத்தறியில் இப்புடவையை நெசவு செய்து வந்தனர். இன்று பெரும்பாலும் விசைத்தறிகளால் நெசவு செய்யப்படுகின்றன.

## கருப்பொருள்கள் மற்றும் மையக்கருத்து
வழக்கமான தாந்த் புடவையில் பல்வேறு வகையான மலர்கள் மற்றும் பிற கலைக் கருத்தாக்கங்களைப் பயன்படுத்தி நெய்யப்படுகிறது. பிரபலமான பாரம்பரிய கருத்தாக்கங்களில் வண்டினங்கள், அரண்மனை,  சந்திரன்,  மீன்கள், யானை, நீல வானம், நவர்த்தினங்கள், நட்சத்திரங்கள் மற்றும் பூக்கள் போன்றவை. அச்சிடப்பட்ட, கையால் வரையப்பட்ட மற்றும் பூத்தையல் செய்யப்பட்ட வடிவங்களும் இடம் பெறுகின்றன. சமீபத்தில் சூரியனின் பல்வேறு வடிவமைப்புகளுடன் நவீன கலை உள்ளிட்ட பல்வேறு கருக்கள் இந்த புடவையில் சித்தரிக்கப்படுகின்றன. தாந்த் புடவை வண்ணமயமான வடிவமைப்புடன் வருகிறது. அதன் ஓரங்கள் எளிதில் கிழிந்துவிடுவதால் தடிமனாக நெய்யப்படுகின்றன.

## முக்கியத்துவம்
சிறந்த தாந்த் ஆடைகளாக கருதப்படும் பாரம்பரிய கலையான ஜாம்தானி நெசவு யுனெஸ்கோவால் மனிதகுலத்தின் அழிந்துவரும் கலாச்சார பாரம்பரியமாக அறிவிக்கப்பட்டது

வங்காளதேசம் மற்றும் மேற்கு வங்காளத்தின் சாதாரண வங்காள பெண்களுடன், பல முக்கிய வங்காள பெண் பிரமுகர்களும் தங்கள் வழக்கமான ஆடையாக தாந்த் புடவையை அணிய விரும்புகிறார்கள். வங்காளதேசத்தின் முன்னாள் பிரதமர் சேக் அசீனா, நாடாளுமன்ற சபாநாயகர் ஷிரின் ஷர்மின் சவுத்ரி, மேற்கு வங்க முதல்வர் மம்தா பானர்ஜி ஆகியோர் இதில் குறிப்பிடத்தக்கவர்கள்.

## இதனையும் காண்க
* ஜம்தானி புடவை
* சாந்திப்பூரி புடவை
* தங்காயில் புடவை

## மேற்கோள்கள்

பகுப்பு:நதியா மாவட்டம்
பகுப்பு:மேற்கு வங்கத்தின் பண்பாடு
பகுப்பு:டாக்கா மாவட்டம்
பகுப்பு:வங்காளதேசப் பண்பாடு
பகுப்பு:புடவைகள்
பகல்காம் சட்டமன்றத் தொகுதி

**பகல்காம் சட்டமன்றத் தொகுதி** (Pahalgam Assembly constituency) என்பது இந்தியா வடக்கு சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பகல்காம், அனந்த்நாக்-ரசௌரி மக்களவைத் தொகுதி ஒரு பகுதியாகும்.

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அல்டாப் அகமது வாணி  26210 வாக்குகள் பெற்று வெற்றிபெற்றார்.
## மேலும் காண்க

* பஹல்காம்
* அனந்த்நாக் மாவட்டம்
*

## மேற்கோள்கள்

 

பகுப்பு:அனந்தநாக் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
இதர்வால் சட்டமன்றத் தொகுதி

**இதர்வால் சட்டமன்றத் தொகுதி** (Inderwal Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். இதர்வால், உதம்பூர் மக்களவைத் தொகுதிக்கு உட்பட்ட ஓர் சட்டமன்றத்தொகுதியாகும். 

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சுயேச்சை வேட்பாளர் பியார் லால் சர்மா 14195 வாக்குகள் பெற்று இதர்வால் சட்டமன்றத் தொகுதியில் வெற்றிபெற்றார்.

## மேலும் காண்க

* கிஷ்த்வார்
*

## மேற்கோள்கள்

 

பகுப்பு:கிஷ்துவார் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்